“กลุ่มเจมาร์ท” ร่วมงาน “Thailand Focus 2022” โชว์ศักยภาพธุรกิจโตแกร่ง
JMART-JMT-SINGER ร่วมงาน “Thailand Focus 2022” ชูศักยภาพเศรษฐกิจและตลาดทุนไทยแก่ผู้ลงทุนสถาบันทั่วโลก ตอบรับกองทุนเข้ามาร่วมรับฟังข้อมูลอย่างมาก ตอกย้ำความเชื่อมั่นนักลงทุน
JMART-JMT-SINGER ร่วมงาน “Thailand Focus 2022” ชูศักยภาพเศรษฐกิจและตลาดทุนไทยแก่ผู้ลงทุนสถาบันทั่วโลก ตอบรับกองทุนเข้ามาร่วมรับฟังข้อมูลอย่างมาก ตอกย้ำความเชื่อมั่นนักลงทุน
30 ส.ค. 2565

บริษัท เจ มาร์ท จำกัด (มหาชน) หรือ JMART ยืนหนึ่งในฐานะ Technology Investment Holding Company พร้อมด้วย บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ผู้นำธุรกิจบริหารหนี้ด้อยคุณภาพของประเทศ และ บริษัท ซิงเกอร์ประเทศไทย จำกัด (มหาชน) หรือ SINGER ผู้นำธุรกิจค้าปลีกผ่านตัวแทนขายที่สามารถเข้าถึงลูกค้าได้ทั่วประเทศ เข้าร่วมงาน “Thailand Focus 2022 : THE NEW HOPE” จัดโดยตลาดหลักทรัพย์ฯ ชูศักยภาพเศรษฐกิจและตลาดทุนไทยแก่ผู้ลงทุนสถาบันทั่วโลก
โดยได้รับความสนใจจากกองทุนเข้ามาร่วมรับฟังข้อมูลอย่างคับคั่ง และตามมาขอนัดประชุมต่อเนื่องภายหลัง สมกับเป็นหุ้นที่มีสตอรี่ให้เกาะติดกันต่อไปแบบยาวๆ และตอกย้ำความเชื่อมั่นกลุ่มธุรกิจค้าปลีก การเงิน และเทคโนโลยี ที่มี Ecosystem แข็งแกร่งที่สุด
ด้าน นายอดิศักดิ์ สุขุมวิทยา ประธานเจ้าหน้าที่บริหาร JMART ส่งสัญญาณแผนปีนี้ เตรียมเดินหน้าผนึกพันธมิตรใหม่ โดยคาดปี 65 เตรียมปิดซื้อขายกิจการเพิ่ม 1 ราย สามารถผลักดันกำไรเติบโตแบบ J Curve เติบโต 3 ปีต่อเนื่องไม่ต่ำกว่า 50%